rlitschk/wikidir huggingface dataset:
Clemens August Kardinal Graf von Galen (* 16. März 1878 in Dinklaoge, Oldenburger Münsterland; † 22. März 1946 in Mönster, Westfalen; vullstännig Naam Clemens Augustinus Joseph Emmanuel Pius Antonius Hubertus Marie Graf von Galen) weer en düütsch Bischop un Kardinal. He weer van 1933 bit 1946 Bischop vun Mönster. Bekannt wurr he ünner annern dör sien apenlich Uptreeden gegen de Tötung vun so nömmt „levensunwert Leven“ wiels dat Darte Riek. He wurr 1946 to’n Kardinal erhaben un 2005 seligspraaken. Clemens August Kardinal von Galen. Mehr Biller, Videos oder Audiodateien to’t Thema gifft dat bi Wikimedia Commons. DNB-Katalog Rudolf Morsey: Clemens August von Galen Biografie to de Seligspreeken Vatikan Biografie (PDF; 26 kB) Gedenkstäe Yad Vashem. Klaus Kühlwein: Bischofsprotest gegen NS-Euthanasie. Brandpredigt des „Löwen von Münster“. einestages up Spiegel Online, 3. August 2016. Kardinal Clemens August Graf von Galen – Interview mit Joachim Kuropka, Hoochschool Vechte, en vun de führen Galen-Forscher. Karkenbookindrag Nr. 19/1878 vun de Karkengemeend St. Catharina Dinklage, Faksimile bei Maria Anna Zumholz: Die Tradition meines Hauses. Zur Prägung Clemens August Graf von Galens in Elternhaus, Schule und Universität. In: Joachim Kuropka (Hrsg.): Neue Forschungen zum Leben und Wirken des Bischofs von Münster. Regensberg, Mönster 1992, ISBN 3-7923-0636-0, S.
Tivoli betekent Tivoli, Stadt in de Region Latium in Italien un Naamgever för all de annern Tivolis, Tivoli, Oort op Grenada, Tivoli, Oort in’n Dutchess County, New York, USA, Tivoli, Oort in’n Lycoming County, Pennsylvania, USA, Tivoli, Oort in’n Refugio County, Texas, USA, Alter Tivoli, ehmalig Footballstadion in Aken, Tivoli, Footballstadion in Aken, Tivoli Eissporthalle, ehmalig Naam von de Iessporthall 100’5 Arena in Aken, Tivoli, Sportgelänn in Innsbruck, Tivoli, ehmalig Vergnögungspark in Köln, Tivoli, Quarteer in’n Münchner Stadtbezirk Schwabing-Freimann, Tivoli, Vergnögungspark in Kopenhagen, Tivoli, ehmalig Vergnögungsgelänn in Oslo, Gröna Lund Tivoli, en Vergnögungspark in Stockholm, Tivoli Oterndörp, en Gasthuus in Oterndörp, Villa Tivoli, ehmalig Wahnhuus in Aken, Tivoli, Grünnungshuus von de Sozialistische Arbeiderpartei von Düütschland, Tivoli, Kino in Berlin-Pankow, Schmidts Tivoli, Revuetheater in Hamborg-St. Pauli, Tivoli, Sommertheater un Gasthuus in Lübeck 1837–1893, Tivoli, ehmalig Vergnögungsetablissement in Wien, Hotel Tivoli, Luxushotel in Lissabon, Shoppi Tivoli, Inkoopszentrum in Spreitenbach (bi Zürich), Tivoli, en Stahlachterbahnmodell, Tivoli, en IBM-Software-Familie, Tivoli, en Glücksspeel, SsangYong Tivoli, en Automodell von SsangYong. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över
Dittmersdörp (hoochdüütsch Dittmersdorf) weer en Oort in de Gemeen Oterndörp (Samtgemeen Land Hadeln) in’n Landkreis Cuxhoben, Neddersassen. De Oort hett ok den Naam Tivoli dragen. De Oort leeg in Land Hadeln in de Masch von de Ünnerelv. Dat Water ut dat Rebeed flütt över de Dittmersdörper Waterlöös na de Mehm hen af. De Naveröörd weren Oterndörp un dat Oterndörper Vörwark in’n Noordoosten, Wellingsbüttel in’n Oosten, Scholen un Brüünhemm in’n Süüdoosten, de Hoff Katthusen, de Neenkarker Katthüserdeel un Kampen in’n Süden, Süderwisch in’n Süüdwesten, Smeelweg in’n Westen un Aßel in’n Noordwesten. Dittmersdörp kummt 1391 toeerst in de Oorkunnen vör. Dat weer en enkelten Hoff un tohoop mit Wellingsbüttel in Besitt von de Familie Kule. Dittmersdörp weer de Naam von düssen Hoff. De Hüüs ümto sünd Dittmersdörperdeel nöömt worrn oder kort ok eenfach Dittmersdörp. An’n 27. Mai 1832 hett J. P. Oest op sien Hoff in Dittmersdörp ünner den Naam Tivoli en Gasthuus apenmaakt, dat sik gau to en Dreeppunkt för allerhand Lüüd ut Oterndörp un ganz Hadeln rutmaken dee. Na düsse Tied weer de Naam Tivoli wiedhen bekannt. De Naam Dittmersdörp is kuum noch bruukt worrn. Vondaag is de Oortsdeel Tivoli von en Gewarvrebeed ümgeven. De Oort hett vör 1852 to
Udendörp (hoochdüütsch Udendorf) is en Oort in de Gemeen Cuxhoben in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Olenbrook. De Oort liggt in Land Hadeln in de Masch von de Ünnerelv. Dat Water ut dat Rebeed flütt över Gravens na’n Olenbroker Kanaal hen af. De Naveröörd sünd Wehldörp un de Hoff Blink in’n Oosten, Schodenbüttel, Aßel un Bingen in’n Süüdoosten, dat Oosterenn von Olenbrook in’n Süden un dat Oosterenn von Groden un Olenbrook in’n Westen. De Oort hett vör 1852 to dat Kaspelsgericht Westerenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort weer ganz fröher Deel von de Gemeen Westerenn Oterndörp. 1929 is de Oort denn aver in de Gemeen Olenbrook wesselt, de an’n 1. Juli 1972 mit de Gemeenreform in Neddersassen Deel von de Gemeen Cuxhoben worrn is. Sietdem billt Olenbrook binnen de Gemeen en Oortschop, to de ok Udendörp mit tohöört. * tohoop mit Wehldörp un Blink Udendörp is evangeelsch-luthersch präägt un höört to dat Kaspel von de Severus-Kark in Oterndörp. För
Neenkarken (hoochdüütsch Neuenkirchen) is en Dörp in de Gemeen Neenkarken (Samtgemeen Land Hadeln) in’n Landkreis Cuxhoben, Neddersassen. De Oort liggt in Land Hadeln in de Masch von de Ünnerelv. Dat Water ut dat Rebeed flütt över de Mehm af. De Naveröörd sünd Oterndörp in’n Noorden, Scholen un Brüünhemm in’n Noordoosten, Oosterbrook in’n Oosten, Pehmworth un Heimhusen in’n Süüdoosten, dat Neenkarker Süderenn in’n Süden, Höörfelln in’n Süüdwesten un Höden, Dellnwort, de Katthüserdeel un de Hoff Katthusen in’n Noordwesten. Neenkarken kummt 1347 as Nygenkerken toeerst in de Oorkunnen vör. In’n Eersten Weltkrieg sünd 31 Soldaten ut Neenkarken fullen oder vermisst. In de Franzosentied von 1810 bet 1814 hett de Oort to de Mairie Neenkarken in’n Kanton Oterndörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to dat Kaspelsgericht Neenkarken in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort billt al von öllers dat Zentrum von de Gemeen Neenkarken. Karkdeel: Mehmdeel: Neenkarken is
De Siletz weern en in den hüüdigen US-Bundsstaat Oregon levend indiaansch Stamm. Se hörrn kulturell to de Küsten-Salish, deren südlichste Vertreter se weern, un snacken deen se den Lekwungen-Dialekt. De Bedüüden vun hör Naam is nich bekannt. Af 1856 wurrn se nah den Rogue-River-Kriegen tosammen mit tallriek anner Stämme in en Reservat umsiedelt, dat nah un nah lüttger maak un 1956 sluutend ganz uplööst wurr. Eerst 1977 bzw. 1980 kunnen de konfödereerten Stämme de Anerkennung as Indianerstamm un en nee Reservat dörsetten. Hüüd sünd de naamgeven Siletz in den konfödereert Stämmen vun de Siletz-Indianer vun Oregon upgahn. De südlich vun den Columbia leven Siletz hemm Kanus vun den Typ baut, den ok de Chinook baut hemm. Hör Levensgrundlaag bill de Fischfang, as dat för all Küsten-Salish-Gruppen begäng weer, aber hör Rebeet harr kien Lachsvörkommen to beeden. Hör typisch Bagen bestunn ut dat Holt vun de Pazifische Eibe, en tüschen Alaska un Kalifornien wassen Boomaart. De Jagd up grötter Wild, as Elche, hemm se mit Fallgruben maakt. De Siletz wurrn in de Siletz Reservation umsiedelt, aber se kunnen sück nich an de updwungen buerlich Levenswies anpassen. Dorto keem, dat Kuntakte mit Witten faken katastrophale Folgen harrn. So ergeev dat eerste Tellen
Dat Friderico-Francisceum (Afkörten: FFG) is dat eenzigste Gymnasium vun de Stadt Bad Doberan in Mekelnborg-Vörpommern un liggt an de Alexandrinenplatz 11. Schooldreger is de Landkreis Rostock. Vandage hett de School 900 Schölers un so bi 70 Persepters. Schoolbaas is Birgit Hacker. Dat Gymnasium geiht vun Klass 7 bit 12. Do warrt fief Spraken blangen Hoochdüütsch lehrt: Ingelsch, Latinsch, Franzöösch, Spaansch un Ooltgreeksch. Dat Friderico-Francisceum is 1879 op Initiative vun Groothertog Friedrich Franz II. vun Mekelnborg-Swerin grünnt worrn. Dat hüdige Schoolgebüüd is 1889 vun Gotthilf Ludwig Möckel boot worrn. In de Tied vun de Düütsche Demokraatsche Republiek harr de School den Naam Goethe-Oberschule. De Grundsteen för en neet Schoolhuus is 1991 leggt worrn un 2001 kunn de Ünnerricht in dat ne’e Schoolhuus anfangen. Helge Rehwaldt; Joachim Lange: Vom Großherzog zum Grundgesetz. Aus der Geschichte des Friderico-Francisceums vormals Erweiterte Goetheoberschule Bad Doberan. (hoochdüütsch) ISBN 3-934 355-20-X. Friderico-Francisceum. Mehr Biller, Videos oder Audiodateien to’t Thema gifft dat bi Wikimedia Commons. Websteed vun dat Friderico-Francisceum (hoochdüütsch) Normdaten: GND: 5289948-2 | VIAF: 235679765 | Wikipedia-Personensöök
Westerwisch (hoochdüütsch Westerwisch) is en Oort in de Gemeen Oterndörp (Samtgemeen Land Hadeln) in’n Landkreis Cuxhoben, Neddersassen. De Oort liggt in Land Hadeln in de Masch von de Ünnerelv. Dat Water ut dat Rebeed flütt över Gravens na de Mehm hen af. De Naveröörd sünd de Noorderdeel von Oterndörp un de Hoff Mariendaal in’n Oosten, Oterndörp in’n Süüdoosten, Aßel in’n Süden un Schodenbüttel, Besenhalm un Müggendörp in’n Westen. De Oort hett vör 1852 to dat Kaspelsgericht Westerenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort hett bet 1929 to de Gemeen Westerenn-Oterndörp tohöört. As düsse Gemeen 1929 oplööst worrn is, is Westerwisch an de Stadt Oterndörp kamen. * tohoop mit In’n Busch Westerwisch is evangeelsch-luthersch präägt un höört to dat Kaspel von de Severus-Kark in Oterndörp. För de Kathoolschen is de Hillig-Krüüz-Kark in Oterndörp tostännig. För Westerwisch is de freewillige Füürwehr Oterndörp mit tostännig. An Westerwisch langs löppt de Kreisstraat 4, de in’n Westen na Olenbrook geiht un in’n Oosten na Oterndörp. Över beide Öörd kann een na de Bundsstraat
Beverst (hoochdüütsch Beverstedt) is en Flecken in de Gemeen Beverst in’n Landkreis Cuxhoben, Neddersassen. Binnen de Gemeen höört de Flecken to de polietsche Oortschop Beverst. De Oort liggt op de Wersermünner Geest. Dat Water ut dat Rebeed flütt över’n Beverster Beek na de Luun hen af oder direkt na de Luun. De Naveröörd sünd Wehldörp in’n Noorden, Oosterndörp in’n Noordoosten, Taben in’n Oosten, Karkwist un Wellen in’n Süüdoosten, Bruunshusen, Stubben, Beverstermöhlen un Deelbrügg in’n Süüdwesten, Westerbeverst in’n Westen un Wachholt, Heyerhöben un Dohren in’n Noordwesten. De Oort Meyerhoff is vondaag al kumplett mit Beverst tohoopwussen. Beverst kummt 1228 as Beversate toeerst in de Oorkunnen vör. In de Neegd leeg ok de Monsilienborg. In’n Eersten Weltkrieg sünd 26 Soldaten ut Beverst fullen oder vermisst. In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to de Huusvaagdie Beverst von dat Gericht Beverst tohöört un denn von 1851 bet 1859 to dat Amt Beverst. Von 1859 bet 1885 weer de Flecken Deel von dat Amt Leh
De Grundschool Beverst is en Grundschool in de Straat An’e Braak 13 in’n Flecken Beverst. Dreger is de Gemeen Beverst. De School hett üm un bi 200 Schölers un 16 Schoolmeesters. De School is an’n 1. August 1978 in de Feldhoffstraat grünnt worrn. An’n 1. August 1981 is denn dat hüdige Gebüüd in de Straat An’e Braak inwieht worrn. An’n 19. Januar 1996 un 2. September 1999 sünd noch twee Erweiterungsgebüüd inwieht worrn. opstunns: Sonja Karotki Websteed von de School (hoochdüütsch) Koordinaten:53° 26′ N, 8° 49′ O
Wachholt (hoochdüütsch Wachholz) is en Dörp in de Gemeen Beverst in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Beverst. De Oort liggt op de Wersermünner Geest. Dat Water ut dat Rebeed flütt över’n Beverster Beek na de Luun hen af. In Wachhholt liggt dat Naturschuulrebeed Süüdlich Hagener Königsmoor. De Naveröörd sünd Wehldörp un Oosterndörp in’n Noordoosten, Beverst in’n Süüdoosten, Beverstermöhlen in’n Süden, Deelbrügg un Huh in’n Süüdwesten, Westerbeverst in’n Westen un Heyerhöben un Dohren in’n Noordwesten. In’n Eersten Weltkrieg sünd dree Soldaten ut Wachholt fullen oder vermisst. In’n Wachholter Forst liggt dat ole Forsthuus von Wachholt, dat siet 1979 von’n Heimatvereen Beverst as Heimathuus inricht is. Dat Good Wachholt is siet 1979 en Olenhuus. In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett bet 1851 to de Huusvaagdie Bexhöv von dat Gericht Beverst, von 1851 bet 1859 to dat Amt Beverst un denn bet 1885 to dat Amt Leh tohöört. Na 1885 weer dat in’n Kreis Geestmünn. 1932 is
Wachholz is de Familiennaam von Adriane Wachholz (* 1979), düütsche Künstlerin, Alexander Wachholz (* 1945), düütschen Schauspeler, Bärbel Wachholz (1938–1984), düütsche Sängerin, EA Wachholz düütschen Schauspeler, Schriever, Speelbaas un Maler, Heinrich von Wachholz († 1317), pommerschen Geistlichen, Herbert Wachholz (1917–1999), düütschen Koopmann, Kurt Wachholz (1909–1969), düütschen SS-Hauptscharführer, Leon Wachholz (1867–1942), poolschen Rechtsmediziner, Mark Wachholz (* 1976), düütschen Schriever. Wachholz betekent Alfred Wachholz, Museumsschipp in Hamborg. Dat is ok de hoochdüütsche Naam von Wachholt, Oort in de Gemeen Beverst in’n Landkreis Cuxhoben, Neddersassen. Kiek ok bi: Wachholtz. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kaiser Go-Reizei weer de 70. Tennō vun Japan (1045–1068). Sien Eegennaam weer Chikahito (japaansch: 親仁). He weer de Söhn vun Go-Shujaku. He harr kien Söhn. Nah sien Dood besteeg sien Bröer Go-Sanjō den Thron. Edmond Papinot: Historical and geographical dictionary of Japan. 1st edition, 12th printing. Tuttle, Rutland u. a. 1992, ISBN 0-8048-0996-8. E. Papinot: Historical and geographical dictionary of Japan. 1992, S. 125. Normdaten: LCCN: no2008005311 | VIAF: 78576045 | Wikipedia-Personensöök
De Jöödsche Karkhoff Beverst is en jöödschen Karkhoff in de Gemeen Beverst in’n neddersassischen Landkreis Cuxhoben. De Karkhoff is as Bodenkmaal schuult (List von de Bodenkmaals in de Gemeen Beverst). De 297 m² grote Karkhoff liggt an de Eck von de Möhlenstraat un Marienburger Straat. Dor sünd von 1805 af an Lüüd begraven worrn. Dat gifft 21 Graffsteen. De aktuell letzte Person, de dor begraven worrn is, weer 2011 Julius Brumsack. Jürgen Bohmbach: Hagen. In: Herbert Obenaus (Hrsg. in Zusammenarbeit mit David Bankier und Daniel Fraenkel): Historisches Handbuch der jüdischen Gemeinden in Niedersachsen und Bremen. Band 1 und 2 (1668 S.), Göttingen 2005, Seite 688-690; ISBN 3-89244-753-5 Beverstedt. In: Übersicht über alle Projekte zur Dokumentation jüdischer Grabinschriften auf dem Gebiet der Bundesrepublik Deutschland; hier: Niedersachsen Graffsteen op’n Karkhoff op genealogy.net Jöödsche Karkhööv in dat Elv-Werser-Dreeeck Achem | Beers | Beverst | Bremervöör | Cuxhoben | Deesdörp | Hagen | Hu’e | Millm | Oosterholt-Scharmbeek | Otterst | Rodenborg | Solzhusen | Stood | Stotel | Swonewebel | Thänhusen | Veern | Wingst | Winsen | Zeven Koordinaten:53° 26′ N, 8° 49′ O
Billy Eckstine (* 8. Juli 1914 in Pittsburgh, Pennsylvania as William Clarence Eckstein; † 8. März 1993 ok dor) weer en US-amerikaansch Jazzsinger un Bandleader, de ok Trompete, Basuun un Gitarre speel. He is ok för en körten Tiet as Billy X. Stine uptreeden. Sien Ökelnaam weer Mr. B. Mit sien Band Billy Eckstine and His Orchestra hett he grooten Infloot up de Entwicklung vun den Modern Jazz, vör allen up den entstahn Bebop utöövt. Billy Eckstine is in Washington, D.C. upwussen, hett de Howard University besöcht un hett as Chorsinger in de örtlichen Theatern un later in verscheeden lütt Clubs arbeit. Sien Karriere fung an, as he en lokalen Gesangswettbewarf mit en Imitatschoon vun Cab Calloway wunn. En anner fröh Vörbild weer Herb Jeffries; he övernehm ok later Titel ut dat Repertoire vun Russ Colombo („Prisoner of Love“,) un Bing Crosby („I Surrender Dear“, 1947). He hett för en lütt Sett in de Big Band vun Tommy Myles speelt, hett aber tonächst sien Utbillen fortsett. Nah een Johr hett he de Universität endgültig verlaaten. Sien Upträen hemm hüm denn wieder westlich bit Chicago führt, wo hüm Budd Johnson 1939 an Earl Hines empfahlen hett; de stell hüm in sien
Meenke ( ok Menke un Meinke) is een plattdüütschen Vörnaam for Jungs. De Naam kümmt vun den plattdüütschen Vörnaam Meinert oder Meenhard. Düsse Naams sünd afkört wurrn to Menno oder Meno un Meeno. As dor een Smusenaam for lüttje Gören vun maakt weern scholl, keem dat Anbacksel (Suffix) -ike oder -ke dor to'n Lüttjer maken achtern an (Diminutiv). Up düsse Aart is dor de Vörnaam Menke oder Meenke oder Meinke vun wurrn. Dat heet denn so veel, as Lütt Menno oder Lütt Meinert. Vun düsse Vörnaams stammt nu ok de plattdüütschen Tonaams Menke, Menken, Menckens, Mencken un Meinken af. De bedüüt so veel, as Ut Menke (Meinke) sien Familie oder Vun Menke (Meinke) sienen Hoff. List vun plattdüütsche Vörnaams Wofaken un woneem de Vörnaam in Düütschland vörkummt: Meenke, Menke, Meinke
Leonardo Spinazzola (* 25. März 1993 in Foligno) is en italieensch Footballspeler. De 1,90 m groot Middelfeldspeler, de ok in de Afwehr spelen kann, fung 1999 sien Loopbahn bi Virtus Foligno an un wessel 2007 to SS Robur Siena. Vun dor ut wurr he 2010 an Juventus Turin utlehnt, de hüm 2012 köfft un glieks wieder an FC Empoli utlehnt hett. 2013 speel he bi SS Virtus Lanciano un von dor glieks wieder bi SS Robur Siena. 2014/15 wiederhen utlehnt speel he bi Atalanta Bergamo, dornah kört bi Vicenza Calcio. Sien richtig Dörbröök fier he denn bi AC Perugia Calcio, wo he, immer noch vun Juve utlehnt, 34 Ligaspelen in de Saison 2015/16 maakt hett. Dornah wurr he wieder an Atalanta Bergamo utlehnt, wo he siet 2016 spelen deiht. An 28. März 2017 wurr he eerstmals in de italieensch Natschonalmannschap insett un hett bit jetzt (Stand: 9. Oktober 2017) 5 Lännerspelen maakt. Leonardo Spinazzola. Mehr Biller, Videos oder Audiodateien to’t Thema gifft dat bi Wikimedia Commons. Indrag bi Tuttocalciatori (italieensch) Indrag bi figc (italieensch) Leonardo Spinazzola up transfermarkt.de
Mario Deslauriers (* 23. Februar 1965 in Venise-en-Québec, Québec) is en ehemals kanaadsch, intüschen US-amerikaansch Springrieder. In‘ Februar 2012 befunn he sück in de Springrieder-Weltranglist vun de FEI up Rang 44. Deslauriers leevt in New York City. Sien Vader is de ehmalige Springrieder un Trainer Roger Deslauriers. 1984 wunn Deslauriers in dat Öller vun 19 Johren as bither jüngst Rieder överhoopt dat Weltcupfinale in Göteborg, todem weer he de eerste Kanadier, de den Titel wunn. In dat sülvite Johr is he mit Aramis bi de Olympisch Spelen in Los Angeles. Sowohl in dat Eenzel as ok mit de kanaadsch Mannschap belegg he hier Platz 4. Veer Johr dorup is he mit Box Car Willie bi de Olympisch Spelen in Seoul un belegg in dat Eenzel weer den 4. Platz. Siet dat Johr 2010 startet Deslauriers in‘ Sport för de Vereenigt Staaten, nahdem all över twee Johrteihnten in den USA ansässig weer. ehmalge Peer: Urico (* 2001), KWPN, Wallach, Bruun, Vader: Zandor Z, Modervader: Fedor, Besitter: Jane Clark; af Harvst 2012 vun Ben Maher reeden Vicomte D, Belgisch Wallach, Schimmel, Vader: Flamenco Desemilly, Modervader: Randell Z, Besitter: Jane Clark Whistler, KWPN, Wallach, Bruun, Vader; Pacific, Modervader: Andiamo, Besitter: Jane Clark Cella
Beverspinnen (Pholcidae) sünd en Familie mank de Echten Weevspinnen. Dor höört 80 Geslechter mit 1.506 Aarden to (Stand: Juni 2016). Vunwegen, datt se de Schoosters (Opiliones) liek sehn doot, sunnerlich, wat de langen Been angeiht, weert se faken mit jem dör’nanner brocht. Beverspinnen kaamt meist in de ganze Welt vor, de meisten Aarden leevt avers in de Wolden in de Tropen un Subtropen. Bovenhen gifft dat en Reeg vun Beverspinnen, de leevt in Höhlen un up Felsen. In Düütschland, Öösterriek un de Swiez sünd bitherto veer Geslechter mit fiev Aarden funnen wurrn, man dat is swaar to seggen, wo akraat se vorkamen doot. In de annern Biome dor umto gifft dat veel mehr Aarden. De Aarden mank de Beverspinnen, de in Länner mit düütsche Spraak tohuse sünd, sünd inwannert ut de ööstlichen Gemarken vun de Middellannsche See. In de Gegenden an de Küsten vun Europa fehlt se meist ganz. In Belgien leevt an ehre Steed Aarden ut de (Sub-) Tropen un in West- un Süüdeuropa weert se aflööst vun Aarden ut de westlichen Gemarken vun de Middellannsche See. Mank de Beverspinnen könnt de Aarden un Geslechter ut’neen holen un bestimmt weern an de Aart, wie de Ogen staht. Düsse Geslechter
Emil Theodor Kocher (* 25. August 1841 in Bern; † 27. Juli 1917 ok dor) weer en Swiezer Chirurg. Kocher weer en Pattmaker vun de modern Chirurgie. He kreeg 1909 as eerst Chirurg den Nobelpries för Physiologie oder Medizin. De Söhn vun Jakob Alexander Kocher, Böveringenieur vun den Kanton Bern, hett dat Gymnasium in Burgdorf besöcht un dornah sien Medizinstudium an de Universität Bern maakt, wo he 1865 dat Staatsexamen maakt hett un 1866 sien Doktertitel. In sien Studientiet is he den Swiezer Zofingervereen bitreeden. Wiels en Gastsemester an de Universität Zürich hett he den Chirurgen Theodor Billroth kennen lehrt, de sien Lehrer wurr. Up en Studienreis 1865/66 nah Berlin, London un Paris hett he sien Vörbiller Rudolf Virchow, Bernhard von Langenbeck un Thomas Spencer Wells kennen lehrt. Torüch in Bern wurr Kocher 1866 för Chirurgie habiliteert un hett as Assistent bi Albert Lücke arbeit. 1869 hett he sien eegen Praxis apen maakt. En nee Methood vun dat Schullerinrenken broch Kocher internatschonale Bekanntheit. 1872 wurr he as Nahfolger vun Lücke to’n ordentlichen Perfesser för Chirurgie beropen. Theodor Kocher weer mit Maria, boren Witschi, verheiraadt. Dat Paar harr dree Söhn, vun de de öldste, Albert, as Assistenzerfesser för Chirurgie sien Vater
Menke betekent Menke, en plattdüütschen Vörnaam. Menke is de Familiennaam von Albert Ernest Menke (1858–?), düütschen Chemiker, Albrecht Menke (1934–2017), düütschen Verwaltungsjurist, Bernhard Menke (1876–1929), düütschen Politiker, Bettine Menke (* 1957), düütsche Literaturwetenschopperin, Carl Menke (1906–?), düütschen Hockeyspeler, Christoph Menke (* 1958), düütschen Philosoof, Diederich Menke (1922–1987), düütschen Koopmann un Politiker, Emil Menke-Glückert (1878–1948), düütschen Historiker un Politiker, Friedrich Menke (* 1931), düütschen Studiendirekter un Politiker, Frl. Menke (Franziska Menke; * 1960), düütsche Sängerin, Holger Menke (* 1972), düütschen Handballspeler, Hubertus Menke (* 1941), düütschen Germanist, Jean Baptiste Menke (1887–1955), nedderlandschen Chemiker, Joe Menke (1925–2001), düütschen Kumponist un Musikproduzent, Johan-Michel Menke (* 1977), düütschen Avkaat, Johannes Menke (* 1972), düütschen Musiktheoretiker un Kumponist, Jörg Menke-Peitzmeyer (* 1966), düütschen Dramatiker un Schauspeler, Josef Menke (1899–1975), düütschen Politiker, Josef Menke (1905–1996), düütschen Polizeibeamten, Josef Menke (* 1959), düütschen Footballspeler, Juliette Menke (* 1981), düütsche Schauspelerin, Karl Ferdinand Menke (1772–1819), düütschen Schriever, Karl Heinz Menke (* 1927), düütschen Agrarwetenschopper un Philosoof, Karl-Heinz Menke (* 1950), düütschen kathoolschen Theoloog un Seelsorger, Karl Theodor Menke (1791–1861), düütschen Naturforscher, Kurt Menke (1921–1980), düütschen Schriever, Ludwig Menke (1822–1882), düütschen Maler un Tekenlehrer, Ludwig Menke (1887–1982), düütschen Politiker, Michael Menke-Peitzmeyer (* 1964), düütschen röömsch-kathoolschen Theoloog un Geistlichen, Nils